Ascension

Ascension er ei britisk øy i det sørlige Atlanterhavet, cirka 1300 kilometer nordvest for Sankt Helena. Den tilhører det britiske oversjøiske territoriet St. Helena, Ascension og Tristan da Cunha, fram til 2009 kjent som St. Helena og avhengige områder. Øya har en befolkning på 806 (2016).

 Geografi 
Ascension ligger like vest for Den midtatlantiske ryggen. Avstanden til St. Helena lenger sør er 1300 km, mens det er 1504 km til nærmeste punkt på kysten av Afrika og 2232 km til nærmeste punkt i Sør-Amerika. Øya har et areal på omkring 88 km².David M. Wilkinson: «Ascension», i Rosemary Gillespie og David Clague (red.): Encyclopedia of Islands, Berkeley: University of California Press, 2009, s. 61–63. 

Høyeste punkt er Green Mountain på 845 moh.

 Historie 
Øya ble oppdaget av portugiseren João da Nova i 1501. Afonso de Albuquerque fant øya på nytt på Kristi himmelfartsdag i 1503.«Ascension», Encyclopædia Britannica. Lest 7. mai 2017. Øya forble ubebodd til 1815, da Storbritannia stasjonerte marineinfanteri der som sikringstiltak i forbindelse med Napoléons forvisning til St. Helena. Etter å ha vært styrt av Royal Marines, ble øya underlagt kolonien St. Helena i 1922. I 2002 ble det innført lokalt folkevalgt selvstyre og i 2009 ble øya likestilt med de andre i det oversjøiske territoriet St. Helena, Ascension og Tristan da Cunha.

På Ascension ligger flybasen Wideawake Field bygget under andre verdenskrig. Royal Air Force benytter denne basen til forsyning av basen Mount Pleasant på Falklandsøyene. Dessuten opprettholder det amerikanske forsvaret en rakettsporingsstasjon her. Under Falklandskrigen var Ascension sentral som forsyningsbase.

 Befolkning 
Ved folketellingen i 2016 hadde øya 806 innbyggere, hvorav 556 var sankthelenere, mens 250 tilhørte andre nasjonaliteter.St Helena 2016 Population & Housing Census. Summary Report , St Helena Statistics Office, s. 9.

Den største byen er Georgetown på vestkysten, med 560 innbyggere (2003).

 Referanser 

 Eksterne lenker 


Kategori:Øyer i Afrika
Kategori:Øyer i Sør-Atlanterhavet
Kategori:Øyer i de britiske oversjøiske territorier

Kategori:Stater og territorier etablert i 1922